
                       ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 9ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ.  116/2012
ΘΕΜΑ: Ίδρυση και λειτουργία Δημοτικού Κοινωνικού Παντοπωλείου στον Πύργο                                             

    Στον Πύργο και στο Δημοτικό Κατάστημα σήμερα στις 5 του μηνός Απριλίου, του έτους 2012, ημέρα Πέμπτη και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 14053/30-3-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 29 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Βασίλειος, 6. Αργυρόπουλος Ιωάννης του Γεωργίου, 7. Βαρελάς Ιωάννης, 8. Δημουλιάς Λεωνίδας, 9. Κωνσταντόπουλος Σπυρίδων, 10. Τζίνη Διονυσία, 11. Φραγκαντώνης Παναγιώτης, 12. Μπίρμπας Κων/νος, 13. Ανδρικόπουλος Ανδρέας, 14. Ανδρικόπουλος Φώτιος, 15. Αντωνέλος Δημήτριος, 16. Αργυρόπουλος Ιωάννης του Παναγιώτη, 17. Μποσμής Κων/νος, 18. Ρωμαίος Στέφανος, 19. Λιατσής Γαβριήλ – Επικεφαλής της Μείζονος Μειοψηφίας, 20. Δημόπουλος Φώτιος, 21. Ανδριόλας Γεώργιος, 22. Κουρμπανάς Γεώργιος, 23. Λιατσής Δημήτριος, 24. Γεράνιος Κων/νος, 25. Αγγελακοπούλου Ανδριάνα, 26. Γιάνναρος Χρήστος – Επικεφαλής της παράταξης «Λαϊκή συσπείρωση», 27. Καραμπέτσος Αθανάσιος, 28. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 29. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Παναγόπουλος Ιωάννης, 2. Αριστειδόπουλος Χαράλαμπος, 3. Θεοδωρέλος – Χαρίτος Γεώργιος, 4. Γιαννακούλιας Θεόδωρος, ο οποίοι δεν προσήλθαν, αν και η πρόσκληση τους επιδόθηκε νομίμως.

Επίσης προσκλήθηκε στη συνεδρίαση με την υπ’ αριθμ. 14053/30-3-2012 έγγραφη πρόσκληση του Προέδρου, και ο Πρόεδρος της Δ.Κ. Πύργου κος Δαρζέντας Σπυρίδων, ο οποίος δεν προσήλθε αν και νόμιμα κλήθηκε.
Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.
---------

Ακολούθως ο Πρόεδρος έθεσε υπόψη του δημοτικού συμβουλίου το 3ο θέμα της ημερήσιας διάταξης με τίτλο «Ίδρυση και λειτουργία Δημοτικού Κοινωνικού Παντοπωλείου στον Πύργο».
Εισηγούμενος το θέμα ο Δήμαρχος κ. Μάκης Παρασκευόπουλος, ανέφερε: «Η βαθιά οικονομική κρίση που μαστίζει τη χώρα έχει δημιουργήσει και στο δήμο μας μια μεγάλη κατηγορία νεόπτωχων συμπολιτών που αυξάνεται με εκρηκτικούς ρυθμούς. Άνεργοι, άποροι, αδύναμοι, βρίσκονται στη δίνη της κρίσης βιώνοντας απελπισμένοι έναν εφιάλτη χωρίς τέλος. Η κοινωνική συνοχή έχει διαρραγεί. 
Στις συνθήκες αυτές με αποδυναμωμένες τις κρατικές δομές πρόνοιας η κοινωνική αλληλεγγύη αναδεικνύεται σε πολιτική, σε μια από τις σημαντικές εκδοχές της πολιτικής. 
Η κοινωνική αλληλεγγύη είναι πολιτική. Αφορά την αυτοοργάνωση της κοινωνίας και του κράτους. Αφορά στην αναδιανομή του πλούτου, στοχεύει στον επανακαθορισμό της κοινωνίας, του κράτους και της πολιτικής στην κατεύθυνση προστασίας των αδύναμων. Διακρίνεται από τη φιλανθρωπία που αφορά περισσότερο ατομικές συμπεριφορές και που δεν στοχεύει σε επηρεασμό των κοινωνικών και κρατικών δομών.

Ο δήμος Πύργου στο πλαίσιο της ευρύτερης κοινωνικής πολιτικής του προχωρεί στην ίδρυση και θέτει άμεσα σε λειτουργία Δημοτικό Κοινωνικό Παντοπωλείο από το οποίο θα διατίθενται δωρεάν σε άπορους δημότες τρόφιμα και άλλα βασικά είδη διαβίωσης (απορρυπαντικά κλπ.)καθώς και είδη πρώτης ανάγκης (ρουχισμός κλπ.).

 Στα πλαίσια αυτά ανακοινώνω ότι εκχωρώ στο Κοινωνικό Παντοπωλείο του δήμου το μισό μισθό μου και συγκεκριμένα το μισό του συνόλου των καθαρών αποδοχών μου ως δήμαρχος μέχρι το τέλος της θητείας μου. Ζητώ συγνώμη για τη δημοσιοποίηση της απόφασής μου αυτής, αλλά το πράττω θεωρώντας την ως πράξη πολιτική και συμβολική και όχι ως πράξη φιλανθρωπίας. 
Καλώ τους δημότες, τις συμπολίτισσες και τους συμπολίτες, τους φορείς και τις επιχειρήσεις, να στηρίξουν με κάθε τρόπο την προσπάθειά μας αυτή από το περίσσευμα ακόμα και από το υστέρημά τους. Κανένας πεινασμένος, κανένας γυμνός, κανένας μόνος στο δήμο Πύργου. 

Το Δημοτικό Κοινωνικό Παντοπωλείο θα στεγάζεται σε χώρο του παλιού νοσοκομείου (πρώην κτίριο διοίκησης) επί της οδού Κατακόλου, που ήδη διαμορφώνεται και εξοπλίζεται καταλλήλως και θα χρηματοδοτηθεί από το δήμο Πύργου και την Περιφέρεια Δυτικής Ελλάδος μέσω προγραμματικής σύμβασης που θα υπογραφεί για το σκοπό αυτό.
Η προμήθεια των τροφίμων και των λοιπών ειδών πρώτης ανάγκης θα γίνεται ως εξής:

1. Με χρηματοδότηση του Δήμου Πύργου, κατόπιν σχετικών αποφάσεων του Δημοτικού Συμβουλίου που θα βαρύνουν συγκεκριμένους κωδικούς εξόδων,

2. Με χρηματικές δωρεές ή άλλες οικονομικές ενισχύσεις που δίδονται στον Δήμο για το σκοπό αυτό από φυσικά πρόσωπα ή νομικά πρόσωπα δημόσιου ή ιδιωτικού δικαίου ή μέσω προγραμματικών συμβάσεων που συνάπτει ο δήμος με νομικά πρόσωπα δημόσιου δικαίου,

3. Με εισφορές σε είδος, που προέρχονται από δωρεές φυσικών προσώπων ή επιχειρήσεων ή δημόσιων ή ιδιωτικών φορέων.

Οι δικαιούχοι θα επιλέγονται βάσει συνδυαστικών κριτηρίων, όπως:

1. Απορία (ετήσιο εισόδημα κάτω των € 6.000, με βάση τη Φορολογική Δήλωσή τους),

2. Οικογενειακή κατάσταση,

3. Περιουσιακή κατάσταση,

4. Συνθήκες στέγασης,

5. Χρόνια ή ειδικά σοβαρά προβλήματα υγείας ή κατηγορίες ΑμεΑ,

6. Εργασιακή κατάσταση.

Η διάρκεια της παροχής, για όσους ενταχθούν στο πρόγραμμα, ορίζεται σε 12 μήνες.

Η παράδοση των ειδών θα γίνεται απ’ ευθείας προς τους δικαιούχους ή τους νόμιμους αντιπροσώπους τους. Στην περίπτωση αυτή, οι ενδιαφερόμενοι για ένταξη στο πρόγραμμα θα πρέπει να ορίσουν, με την αρχική αίτησή τους, το πρόσωπο που θα τους αντιπροσωπεύει, συμπληρώνοντας τα σχετικά στοιχεία που αναφέρονται στην αίτηση.

Η διανομή των τροφίμων και των άλλων ειδών διαβίωσης (απορρυπαντικά κλπ.) θα γίνεται μια φορά το μήνα, σε ημέρα και ώρα που θα ορίζεται από την Υπηρεσία Πρόνοιας του Δήμου Πύργου και μετά από σχετική ενημέρωση των δικαιούχων. 

Η διανομή των ειδών πρώτης ανάγκης (ρουχισμός, μικροσυσκευές κλπ.) θα γίνεται σε ημέρες και ώρες που θα καθορίζονται από την Υπηρεσία Πρόνοιας του Δήμου Πύργου. Ο ανώτατος αριθμός των ειδών αυτών θα ορίζεται από την Υπηρεσία Πρόνοιας, ανάλογα με τις ανάγκες που αυτή διαπιστώνει από ελέγχους τους οποίους θα διενεργεί στις κατοικίες των δικαιούχων. Κατά περίπτωση και με απόφαση της Επιτροπής Αξιολόγησης των αιτήσεων, η διανομή των ανωτέρω ειδών δύναται να γίνεται περιοδικώς (π.χ. 3-4 φορές κατ’ έτος και για διάστημα μιας εβδομάδας) και με ελεύθερη προσέλευση κάθε δημότη, ανεξάρτητα αν είναι δικαιούχος του προγράμματος ή όχι, υπό την προϋπόθεση της ανταλλαγής ειδών. Στην περίπτωση αυτή οι δημότες μπορούν να προσκομίζουν αντικείμενα οικιακής χρήσης ή άλλα και να τα ανταλλάσσουν με περίπου αντίστοιχης αξίας αντικείμενα.

Οι ενδιαφερόμενοι για την ένταξή τους στο πρόγραμμα παροχής τροφίμων ή ειδών του Δημοτικού Κοινωνικού Παντοπωλείου, θα υποβάλλουν αίτηση προς την Υπηρεσία Πρόνοιας του Δήμου Πύργου, η οποία θα συνοδεύεται από τα εξής δικαιολογητικά:

1. Φωτοαντίγραφο Δελτίου Αστυνομικής Ταυτότητας

2. Φορολογική Δήλωση ή Εκκαθαριστικό Σημείωμα Δ.Ο.Υ. και φωτοαντίγραφο του Ε9
3. Πιστοποιητικό Οικογενειακής Κατάστασης

4. Απόδειξη λογαριασμού ΔΕΗ ή ΟΤΕ

5. Μισθωτήριο κατοικίας ή τίτλο ιδιοκτησίας κατοικίας
6. Βεβαίωση μόνιμης κατοικίας
7. Κάρτα Ανεργίας (αν υπάρχει)

8. Ιατρική Γνωμάτευση (αν χρειάζεται για να δικαιολογήσει τα προβλήματα υγείας)

Η αξιολόγηση των αιτήσεων θα γίνεται 2 φορές κατ’ έτος από επιτροπή που ονομάζεται «Επιτροπή Αξιολόγησης Δικαιούχων Δημοτικού Παντοπωλείου» και η οποία αποφασίζει κατόπιν σχετικών εισηγήσεων της Υπηρεσίας Πρόνοιας  του Δήμου Πύργου. Επίσης η αξιολόγηση δικαιούχου θα μπορεί να γίνει από την Επιτροπή, οποτεδήποτε παραστεί ανάγκη γι’ αυτό.

Η Επιτροπή Αξιολόγησης Δικαιούχων Δημοτικού Κοινωνικού Παντοπωλείου ορίζεται με απόφαση του Δημοτικού Συμβουλίου, στην οποία εκπροσωπούνται, εφ’ όσον το επιθυμούν, όλες οι παρατάξεις του δημοτικού συμβουλίου ενώ συμμετέχουν και αρμόδιοι υπάλληλοι του Δήμου Πύργου. Η σύνθεση της επιτροπής προτείνεται ως ακολούθως:

Πρόεδρος: Ο Αντιδήμαρχος Πύργου κ. Λεωνίδας Δημουλιάς.

Μέλη: 

· 2  εκπρόσωποι της πλειοψηφίας, προτείνονται ο υποφαινόμενος και ο κ. Δημήτριος Τζουανόπουλος – Δημοτικός Σύμβουλος
· 1 δημοτικός σύμβουλος από μειοψηφία

· 1 υπάλληλος της Κοινωνικής Υπηρεσίας του δήμου, προτείνεται η κα Αδαμαντία Τσακανίκα
· Εκπρόσωπος του εθελοντικού κινήματος που θα προτείνεται από εθελοντικές οργανώσεις και θα ορίζεται από το Δημοτικό Συμβούλιο,  προτείνεται ο κ. Κορίζης Δημήτριος – εκπρόσωπος της εθελοντικής οργάνωσης «Εθελοντική Δράση Πύργου»
· Εκπρόσωπος της Ιεράς Μητροπόλεως Ηλείας, έχει προταθεί ο κ. Συμεωνίδης Νεκτάριος, Εφημέριος Ιερού Ναού Αγ. Τριάδος Πύργου
Ως μέλος στην ανωτέρω επιτροπή εκ μέρους της μείζονος μειοψηφίας, αυτοπροτάθηκε ο δημοτικός σύμβουλος κ. Βασίλειος Σεϊντής.
Κατόπιν ο Πρόεδρος κάλεσε το Σώμα ν’ αποφασίσει επί της πρότασης του Δημάρχου».
Το Δημοτικό Συμβούλιο Πύργου

λαμβάνοντας υπόψη:

· τις διατάξεις του άρθρου 65 του ν. 3852/10 «ΝΕΑ ΑΡΧΙΤΕΚΤΟΝΙΚΗ ΤΗΣ ΑΥΤΟΔΙΟΙΚΗΣΗΣ ΚΑΙ ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΡΟΓΡΑΜΜΑ ΚΑΛΛΙΚΡΑΤΗΣ,
· Την υπ’ αριθ. 279Δ/5-4-12 εισήγηση του Δημάρχου, μετά από διαλογική συζήτηση και τη διεξαγωγή ψηφοφορίας κατά την οποία είκοσι (20) σύμβουλοι ψήφισαν υπέρ της πρότασης του δημάρχου, τέσσερις (4) κατά και δύο (2) παρών,
  α π ο φ α σ ί ζ ε ι  
Κατά πλειοψηφία, εγκρίνει την ίδρυση και λειτουργία Δημοτικού Κοινωνικού Παντοπωλείου στον Πύργο, με στόχο την ενίσχυση και στήριξη των οικονομικά ασθενέστερων πολιτών. 

- Μέσω του Δημοτικού Κοινωνικού Παντοπωλείου θα διατίθενται δωρεάν σε άπορους δημότες τρόφιμα και άλλα βασικά είδη διαβίωσης καθώς και είδη πρώτης ανάγκης.
-  Το Δημοτικό Κοινωνικό Παντοπωλείο θα στεγάζεται σε χώρο του παλιού νοσοκομείου [πρώην κτίριο διοίκησης] επί της οδού Κατακόλου, που ήδη διαμορφώνεται και εξοπλίζεται καταλλήλως και θα χρηματοδοτηθεί από το δήμο Πύργου και την Περιφέρεια Δυτικής Ελλάδος μέσω προγραμματικής σύμβασης που θα υπογραφεί για το σκοπό αυτό.
Η προμήθεια των τροφίμων και των λοιπών ειδών πρώτης ανάγκης θα γίνεται ως εξής:

1. Με χρηματοδότηση του Δήμου Πύργου, κατόπιν σχετικών αποφάσεων του Δημοτικού Συμβουλίου που θα βαρύνουν συγκεκριμένους κωδικούς εξόδων,

2. Με χρηματικές δωρεές ή άλλες οικονομικές ενισχύσεις που δίδονται στον Δήμο για το σκοπό αυτό από φυσικά πρόσωπα ή νομικά πρόσωπα δημόσιου ή ιδιωτικού δικαίου ή μέσω προγραμματικών συμβάσεων που συνάπτει ο δήμος με νομικά πρόσωπα δημόσιου δικαίου,

3. Με εισφορές σε είδος, που προέρχονται από δωρεές φυσικών προσώπων ή επιχειρήσεων ή δημόσιων ή ιδιωτικών φορέων.

Οι δικαιούχοι θα επιλέγονται βάσει συνδυαστικών κριτηρίων, όπως:

1. Απορία (ετήσιο εισόδημα κάτω των € 6.000, με βάση τη Φορολογική Δήλωσή τους),

2. Οικογενειακή κατάσταση,

3. Περιουσιακή κατάσταση,

4. Συνθήκες στέγασης,

5. Χρόνια ή ειδικά σοβαρά προβλήματα υγείας ή κατηγορίες ΑμεΑ,

6. Εργασιακή κατάσταση.

Η διάρκεια της παροχής, για όσους ενταχθούν στο πρόγραμμα, ορίζεται σε 12 μήνες.

Η παράδοση των ειδών θα γίνεται απ’ ευθείας προς τους δικαιούχους ή τους νόμιμους αντιπροσώπους τους. Στην περίπτωση αυτή, οι ενδιαφερόμενοι για ένταξη στο πρόγραμμα θα πρέπει να ορίσουν, με την αρχική αίτησή τους, το πρόσωπο που θα τους αντιπροσωπεύει, συμπληρώνοντας τα σχετικά στοιχεία που αναφέρονται στην αίτηση.

Η διανομή των τροφίμων και των άλλων ειδών διαβίωσης (απορρυπαντικά κλπ.) θα γίνεται μια φορά το μήνα, σε ημέρα και ώρα που θα ορίζεται από την Υπηρεσία Πρόνοιας του Δήμου Πύργου και μετά από σχετική ενημέρωση των δικαιούχων. 

Η διανομή των ειδών πρώτης ανάγκης (ρουχισμός, μικροσυσκευές κλπ.) θα γίνεται σε ημέρες και ώρες που θα καθορίζονται από την Υπηρεσία Πρόνοιας του Δήμου Πύργου. Ο ανώτατος αριθμός των ειδών αυτών θα ορίζεται από την Υπηρεσία Πρόνοιας, ανάλογα με τις ανάγκες που αυτή διαπιστώνει από ελέγχους τους οποίους θα διενεργεί στις κατοικίες των δικαιούχων. Κατά περίπτωση και με απόφαση της Επιτροπής Αξιολόγησης των αιτήσεων, η διανομή των ανωτέρω ειδών δύναται να γίνεται περιοδικώς (π.χ. 3-4 φορές κατ’ έτος και για διάστημα μιας εβδομάδας) και με ελεύθερη προσέλευση κάθε δημότη, ανεξάρτητα αν είναι δικαιούχος του προγράμματος ή όχι, υπό την προϋπόθεση της ανταλλαγής ειδών. Στην περίπτωση αυτή οι δημότες μπορούν να προσκομίζουν αντικείμενα οικιακής χρήσης ή άλλα και να τα ανταλλάσσουν με περίπου αντίστοιχης αξίας αντικείμενα.

Οι ενδιαφερόμενοι για την ένταξή τους στο πρόγραμμα παροχής τροφίμων ή ειδών του Δημοτικού Κοινωνικού Παντοπωλείου, θα υποβάλλουν αίτηση προς την Υπηρεσία Πρόνοιας του Δήμου Πύργου, η οποία θα συνοδεύεται από τα εξής δικαιολογητικά:

1. Φωτοαντίγραφο Δελτίου Αστυνομικής Ταυτότητας

2. Φορολογική Δήλωση ή Εκκαθαριστικό Σημείωμα Δ.Ο.Υ. και φωτοαντίγραφο του Ε9

3. Πιστοποιητικό Οικογενειακής Κατάστασης

4. Απόδειξη λογαριασμού ΔΕΗ ή ΟΤΕ

5. Μισθωτήριο κατοικίας ή τίτλο ιδιοκτησίας κατοικίας

6. Βεβαίωση μόνιμης κατοικίας

7. Κάρτα Ανεργίας (αν υπάρχει)

8. Ιατρική Γνωμάτευση (αν χρειάζεται για να δικαιολογήσει τα προβλήματα υγείας)

Η αξιολόγηση των αιτήσεων  θα γίνεται δύο (2) φορές κατ’ έτος από επιτροπή που ονομάζεται «Επιτροπή Αξιολόγησης Δικαιούχων Δημοτικού Παντοπωλείου» και η οποία αποφασίζει κατόπιν σχετικών εισηγήσεων της Υπηρεσίας Πρόνοιας  του Δήμου Πύργου. Επίσης η αξιολόγηση δικαιούχου θα μπορεί να γίνει από την Επιτροπή, οποτεδήποτε παραστεί ανάγκη γι’ αυτό.

Η Επιτροπή Αξιολόγησης Δικαιούχων Δημοτικού Κοινωνικού Παντοπωλείου ορίζεται με απόφαση του Δημοτικού Συμβουλίου, στην οποία εκπροσωπούνται, εφ’ όσον το επιθυμούν, όλες οι παρατάξεις του δημοτικού συμβουλίου ενώ συμμετέχουν και αρμόδιοι υπάλληλοι του Δήμου Πύργου. Η σύνθεση της επιτροπής γίνεται ως ακολούθως:

Πρόεδρος: 1. κ. Λεωνίδας Δημουλιάς – Αντιδήμαρχος Πύργου.

Μέλη: 

2. κ. Γεράσιμος Παρασκευόπουλος - δήμαρχος 
3. κ. Δημήτριος Τζουανόπουλος – Δημοτικός Σύμβουλος (πλειοψηφίας)
4. κ. Βασίλειος Σεϊντής – δημοτικός (σύμβουλος μείζονος μειοψηφίας)
5. κα Αδαμαντία Τσακανίκα – Υπάλληλος Κοινωνικής Υπηρεσίας
6. κ. Κορίζης Δημήτριος – εκπρόσωπος της εθελοντικής οργάνωσης «Εθελοντική Δράση Πύργου»

7. κ. Συμεωνίδης Νεκτάριος, Εφημέριος Ιερού Ναού Αγ. Τριάδος Πύργου, Εκπρόσωπος της Ιεράς Μητροπόλεως Ηλείας

Καταψήφισαν το θέμα οι δημοτικοί σύμβουλοι κ.κ:
Γ. Ανδριόλας, ο οποίος δήλωσε ότι με τη δημιουργία ενός Κοινωνικού Παντοπωλείου δεν μπορεί κανείς να διαφωνήσει, καταψηφίζει όμως την πρόταση του δημάρχου διότι, όπως ανέφερε, δεν είχε ενημερωθεί έγκαιρα  όσον αφορά στην λειτουργία και χρηματοδότησή του, ώστε να εκφέρει την άποψή του και να υποβάλει τις προτάσεις του.

Α. Αγγελακοπούλου, η οποία δήλωσε ότι οι πολίτες θα πρέπει να ζουν με το μισθό τους αξιοπρεπώς και όχι να οδηγούνται στην επαιτεία.

Χ. Γιάνναρος - Επικεφαλής της παράταξης «Λαϊκή Συσπείρωση», ο οποίος δήλωσε ότι διαφωνεί με την λογική  και την κατεύθυνση του Κοινωνικού Παντοπωλείου. Επίσης ανέφερε ότι οι πολίτες πρέπει να ζουν με αξιοπρέπεια και οι κατέχοντες την εξουσία, είτε σε κυβερνητικό, είτε σε τοπικό επίπεδο να βοηθούν προς την κατεύθυνση αυτή.
Ι. Σεφερλής – Επικεφαλής της παράταξης «Ανταρσία στο Δήμο Πύργου», ο οποίος ανέφερε ότι είναι υπέρ της αλληλεγγύης και υπέρ ενός Κοινωνικού Παντοπωλείου στο οποίο θα πρωτοστατούσε ο δήμος, αλλά δεν εγκρίνει  τη δημιουργία του, υπό τους συγκεκριμένους όρους που τίθενται με την σύναψη προγραμματικής σύμβασης που θα υπογραφεί για το σκοπό αυτό με την Περιφέρεια.


Οι δημοτικοί σύμβουλοι κ.κ Δ. Λιατσής και Γ. Κουρμπανάς κατά την ψηφοφορία που διεξήχθη δήλωσαν παρών. 

Οι Δημοτικοί Σύμβουλοι κ.κ: Γ. Λιατσής, Φ. Δημόπουλος, Α. Καραμπέτσος, είχαν αποχωρήσει απ’ τη συνεδρίαση πριν το θέμα τεθεί προς συζήτηση και έγκριση.  

Η παρούσα απόφαση έλαβε αύξοντα αριθμό 116/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

 Ο ΠΡΟΕΔΡΟΣ                           ΤΑ ΜΕΛΗ                    Ο ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος  24 – 4 - 2012
Ο ΔΗΜΑΡΧΟΣ

ΜΕΔ

